# Jeff Ward

Jeffrey Ward, més conegut com a Jeff Ward (Glasgow, 22 de juny de 1961), és un antic pilot professional de motocròs i d'automobilisme nord-americà d'origen escocès. Va competir als Campionats AMA de motocròs entre el 1978 i el 1992 i en va guanyar cinc títols de motocròs i dos de supercross. A banda, va guanyar el Motocross des Nations set vegades amb la selecció dels Estats Units i dues el Trophée des Nations. Un cop acabada la seva etapa en el motocròs, va córrer amb èxit en competicions d'automobilisme, primer en monoplaces, especialment a la IndyCar, i més tard en camions tot terreny i en rallycross.
Ward va ser incorporat a l'AMA Motorcycle Hall of Fame el 1999 i al Motorsports Hall of Fame of America el 2006. A banda, el 2004 va rebre el premi Edison Dye a la trajectòria.

## Carrera en el motocròs

Nascut a Glasgow, Ward es va traslladar als Estats Units amb la seva família quan tenia quatre anys. Va començar a competir en curses de motocròs de minibikes (minimotos) al sud de Califòrnia durant la dècada del 1960, en uns moments en què l'esport del motocròs estava experimentant una popularitat creixent als Estats Units. Ward va esdevenir un dels corredors de motocròs en minimotos més reeixits de la seva època. El 1971, quan tenia deu anys, va aparèixer al documental On Any Sunday fent un llarg wheelie amb la seva minimoto. El 1978 va començar la seva carrera professional dins el motocròs amb una Suzuki a la classe de 125cc. L'any següent va entrar a l'equip de fàbrica de Kawasaki, on va romandre durant tota la seva carrera.
Ward va guanyar el seu primer National (cursa puntuable) el 1982 i dos anys després, el 1984, va guanyar el seu primer campionat AMA de motocròs de 125cc, amb vuit victòries de deu possibles. Aquell fou el primer títol de 125cc per a Kawasaki. El 1985, superà Broc Glover i guanyà tant el campionat de supercross com el de motocròs de 250cc. El 1986 va competir en els campionats de 250cc i 500cc, acabant quart al de 250cc i tercer al de 500cc. Jeff Ward va guanyar el seu segon campionat de supercross el 1987 després d'imposar-se a Ricky Johnson, però al de motocròs va ser subcampió darrere del californià. La rivalitat amb Johnson va continuar al campionat de motocròs de 250cc de 1988, en què tots dos aspirants van guanyar tres curses, però finalment Ward es va imposar per set punts d'avantatge sobre Johnson.
El 1989, Jeff Ward va acabar segon darrere de Jeff Stanton al campionat de 250cc, però va derrotar aquest mateix pilot al de 500cc, esdevenint així el primer a haver guanyat mai el campionat AMA de motocròs en les classes de 125, 250 i 500 cc. Ward va revalidar el títol de 500 cc el 1990 i l'any següent fou subcampió en aquesta cilindrada, nou punts per darrere de l'occità Jean-Michel Bayle. El 1992, després d'acabar tercer al campionat AMA de 500cc, Jeff Ward es va retirar de les competicions de motocròs.
Al llarg de 15 temporades, Ward va guanyar un total de 56 nationals, cosa que, en aquell moment, el situava tercer a la llista de victòries en motocròs i supercross de tots els temps de l'AMA. Els seus set títols nacionals el situaven aleshores com al campió més reeixit de la història, empatat amb Ricky Johnson i Bob Hannah (qui en té set comptant la Trans-AMA de 1978). En l'esfera internacional, Ward va ser membre de set equips guanyadors del Motocross des Nations i de dos de guanyadors del Trophée des Nations.

## Carrera en l'automobilisme

Acabada la seva carrera en el motocròs, Ward encara tenia ganes de competir i va dirigir la seva atenció a les curses d'automòbils monoplaça de la Indy Racing League. El 1993 va debutar al campionat en la categoria Indy Lights i de seguida va demostrar ser competitiu amb un quart lloc a la ronda de Phoenix i un de tercer al Nazareth Speedway durant la temporada següent (1994). A les 500 Milles d'Indianapolis de 1997, mentre competia per a l'equip Cheever Racing, Ward es va classificar a la tercera fila i va liderar la cursa durant 49 voltes abans d'acabar-la en tercer lloc. La seva actuació li va valer el premi Indianapolis 500 Rookie of the Year d'aquell any. El 1998 va obtenir la seva primera pole position a Phoenix i va acabar en sisè lloc a la Indy Racing League amb l'equip ISM Racing. De cara al 1999, el va contractar l'equip Pagan Racing i va començar l'any amb un tercer lloc a la ronda d'obertura de la temporada, al Walt Disney World Speedway, i un segon lloc al Phoenix Raceway. Va seguir amb un excel·lent segon lloc a les 500 Milles d'Indianapolis. Durant la resta de la temporada, però, va obtenir resultats inconsistents i va acabar onzè al campionat. La seva primera i única victòria a la IndyCar la va obtenir el 2002 en guanyar la Boomtown 500 al Texas Motor Speedway amb l'equip Chip Ganassi Racing. Durant la seva carrera amb els monoplaces, Ward va acabar entre els cinc primers en tres ocasions al llarg de set participacions a les 500 Milles d'Indianapolis.

## Retorn al motociclisme

El 2004, a 43 anys, Ward va tornar a competir en motociclisme, concretament en la modalitat de supermoto, i en va guanyar el campionat AMA corrent contra rivals a qui doblava l'edat. Va guanyar un altre cop el campionat AMA de Supermoto el 2006, a 45 anys. A més, Ward va guanyar la categoria Moto X (de supermoto) als X Games del 2006, esdevenint així el pilot més gran a haver guanyat mai una medalla d'or de Moto X. El 2008 va tornar a guanyar en Moto X als X Games.

## Camions tot terreny i RallyCross

A partir del 2009, Ward va passar de la IndyCar a les competicions de camions tot terreny i va participar en les Lucas Oil Off Road Racing Series amb l'equip Speed Technologies. També va competir a les Stadium Super Trucks Series el 2013, any en què acabà desè a la cursa inaugural, celebrada a l'State Farm Stadium de Glendale (Arizona).
El 2015, Ward va competir al campionat Global RallyCross amb l'equip Chip Ganassi Racing, on fou el pilot de recanvi del també ex-pilot de motocròs i especialista en FMX Brian Deegan.

## Palmarès en motocròs
### Títols per any

| Any | Equip | Campionat | Classe |
| 1983 | Kawasaki | Motocross des Nations | - |
| 1983 | Kawasaki | Trophée des Nations | - |
| 1984 | Kawasaki | AMA Motocross | 125cc |
| 1984 | Kawasaki | Motocross des Nations | - |
| 1984 | Kawasaki | Trophée des Nations | - |
| 1985 | Kawasaki | AMA Supercross | 250cc |
| 1985 | Kawasaki | AMA Motocross | 250cc |
| 1985 | Kawasaki | Motocross des Nations | - |
| 1987 | Kawasaki | AMA Supercross | 250cc |
| 1987 | Kawasaki | Motocross des Nations | - |
| 1988 | Kawasaki | AMA Motocross | 250cc |
| 1988 | Kawasaki | Motocross des Nations | - |
| 1989 | Kawasaki | AMA Motocross | 500cc |
| 1989 | Kawasaki | Motocross des Nations | - |
| 1990 | Kawasaki | AMA Motocross | 500cc |
| 1990 | Kawasaki | Motocross des Nations | - |
| 2001 | ? | Campionat del món de veterans | >40 |

### Resum

* 5 Campionats AMA de motocròs (2 x 500cc, 2 x 250cc, 1 x 125cc)
* 2 Campionats AMA de Supercross 250cc
* 7 Motocross des Nations
* 2 Trophée des Nations
* 1 Campionat del món de motocròs per a veterans majors de 40

## Palmarès en supermoto
### Títols per any

| Any | Equip | Campionat |
| 2004 | Honda | AMA Supermoto |
| 2006 | Honda | AMA Supermoto |
| 2006 | Honda | X-Games Supermoto |
| 2008 | Honda | X-Games Supermoto |

### Resum

* 2 Campionats AMA de Supermoto
* 2 Campionats X-Games de Supermoto

## Referències

* 1 2 3 4 5 6 7 8 9 10 11 12 13 14 «Motorcycle Hall of Fame» (en anglès). motorcyclemuseum.org. [Consulta: 18 desembre 2015].
* ↑ «Jeff Ward career statistics» (en anglès). racerxonline.com. [Consulta: 23 agost 2023].
* 1 2 3 4 5 «Motorsports Hall of Fame» (en anglès). mshf.com. [Consulta: 18 desembre 2015].
* ↑ «Edison Dye Motocross Lifetime Achievement Award Recipients» (en anglès). glenhelen.com, 2022. [Consulta: 10 agost 2020].
* ↑ «1985 Overall Supercross Points Standings» (en anglès). racerxonline.com. [Consulta: 23 desembre 2015].
* ↑ «1985 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1986 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1987 Overall Supercross Points Standings» (en anglès). racerxonline.com. [Consulta: 23 desembre 2015].
* ↑ «1987 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1988 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1989 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1990 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1991 Overall Motocross Points Standings» (en anglès). racerxonline.com. [Consulta: 23 desembre 2015].
* ↑ «1992 Overall Motocross Points Standings» (en anglès). racerxonline.com. [Consulta: 23 desembre 2015].
* 1 2 3 4 5 6 «Jeff Ward» (en anglès). racing-reference.info. [Consulta: 23 desembre 2015].
* ↑ «Foyt Drivers Dominate Indy Trials» (en anglès), 1997.
* ↑ «Jeff Ward Wins 2006 AMA Supermoto Championship» (en anglès). roadracingworld.com, 09-11-2006. [Consulta: 23 desembre 2015].
* ↑ «Jeff Ward Wins X Games Supermoto» (en anglès). motocross.transworld.net. [Consulta: 23 desembre 2015].
* ↑ «X Games 14 - Moto X SuperMoto results» (en anglès). espn.go.com. [Consulta: 24 desembre 2015].
* ↑ «Jeff Ward Switches To Off-Road Trucks» (en anglès). motocrossactionmag.com, 07-04-2009. [Consulta: 23 desembre 2015].
* ↑ «Jeff Ward Enters Stadium SUPER Trucks Debut at University of Phoenix Stadium» (en anglès). Stadium Super Trucks, 26-03-2013. Arxivat de l'original el 2013-12-13. [Consulta: 12 desembre 2013].
* ↑ «MacCachren Claims Inaugural Stadium SUPER Trucks Race at University of Phoenix Stadium» (en anglès). Stadium Super Trucks, 07-04-2013. Arxivat de l'original el 2013-07-28. [Consulta: 12 desembre 2013].
* ↑ «Jeff Ward: Between The Motos» (en anglès). racerxonline.com. [Consulta: 23 desembre 2015].
* ↑ «Jeff Ward Profile» (en anglès). redbullglobalrallycross.com. Arxivat de l'original el 2015-12-24. [Consulta: 23 desembre 2015].
Campions AMA de motocròs 500cc :
Supercross:$^1$
1974 - Semics
1975 - Stackable
Motocròs:
1972 - Lackey
1973 - Karsmakers
1974 - Weinert
1975 - Weinert
1976 - Howerton
1977 - Smith
1978 - Burgett
1979 - LaPorte
1980 - Sun
1981 - Glover
1982 - Shultz
1983 - Glover
1984 - Bailey
1985 - Glover
1986 - Bailey
1987 - Johnson
1988 - Johnson
1989 - Ward
1990 - Ward
1991 - Bayle
1992 - Kiedrowski
1993 - LaRocco :
$^1$El campionat AMA de supercross de 500cc es va celebrar només dos anys (1974-1975). :
Campions AMA de motocròs 250$^1$ :
1974 - Smith
1975 - Smith
1976 - Hannah
1977 - Glover
1978 - Glover
1979 - Glover
1980 - Barnett
1981 - Barnett
1982 - Barnett
1983 - O'Mara
1984 - Ward
1985 - Lechien
1986 - Dymond
1987 - Dymond
1988 - Holland
1989 - Kiedrowski
1990 - Cooper
1991 - Kiedrowski
1992 - Emig
1993 - Henry
1994 - Henry
1995 - Lamson
1996 - Lamson
1997 - Carmichael
1998 - Carmichael
1999 - Carmichael
2000 - Pastrana
2001 - Brown
2002 - Stewart
2003 - Langston
2004 - Stewart
2005 - Tedesco
2006 - Villopoto
2007 - Villopoto
2008 - Villopoto
2009 - Dungey
2010 - Canard
2011 - Wilson
2012 - Baggett
2013 - Tomac
2014 - Martin
2015 - Martin
2016 - Webb
2017 - Osborne
2018 - Plessinger
2019 - Cianciarulo
2020 - Ferrandis
2021 - J. Lawrence
2022 - J. Lawrence
2023 - H. Lawrence
2024 - Deegan :
$^1$Del 1974 al 2005 era el Campionat AMA de motocròs 125cc, MX Lites del 2006 al 2008. :
Campions AMA de supercross 450$^1$ :
1974 - Karsmakers
1975 - Ellis
1976 - Weinert
1977 - Hannah
1978 - Hannah
1979 - Hannah
1980 - Bell
1981 - Barnett
1982 - Hansen
1983 - Bailey
1984 - O'Mara
1985 - Ward
1986 - Johnson
1987 - Ward
1988 - Johnson
1989 - Stanton
1990 - Stanton
1991 - Bayle
1992 - Stanton
1993 - McGrath
1994 - McGrath
1995 - McGrath
1996 - McGrath
1997 - Emig
1998 - McGrath
1999 - McGrath
2000 - McGrath
2001 - Carmichael
2002 - Carmichael
2003 - Carmichael
2004 - Reed
2005 - Carmichael
2006 - Carmichael
2007 - Stewart
2008 - Reed
2009 - Stewart
2010 - Dungey
2011 - Villopoto
2012 - Villopoto
2013 - Villopoto
2014 - Villopoto
2015 - Dungey
2016 - Dungey
2017 - Dungey
2018 - Anderson
2019 - Webb
2020 - Tomac
2021 - Webb
2022 - Tomac
2023 - Sexton
2024 - Lawrence :
$^1$Del 1974 al 2005 era el Campionat AMA de supercross 250cc, SX del 2006 al 2012. Del 2008 al 2021, aquest campionat tingué rang de Campionat del Món regulat per la FIM. :
Campions AMA de motocròs 450$^1$ :
1972 - Jones
1973 - Jones
1974 - Jones
1975 - DiStefano
1976 - DiStefano
1977 - DiStefano
1978 - Hannah
1979 - Hannah
1980 - Howerton
1981 - Howerton
1982 - Hansen
1983 - Bailey
1984 - Johnson
1985 - Ward
1986 - Johnson
1987 - Johnson
1988 - Ward
1989 - Stanton
1990 - Stanton
1991 - Bayle
1992 - Stanton
1993 - Kiedrowski
1994 - LaRocco
1995 - McGrath
1996 - Emig
1997 - Emig
1998 - Henry
1999 - Albertyn
2000 - Carmichael
2001 - Carmichael
2002 - Carmichael
2003 - Carmichael
2004 - Carmichael
2005 - Carmichael
2006 - Carmichael
2007 - Langston
2008 - Stewart
2009 - Reed
2010 - Dungey
2011 - Villopoto
2012 - Dungey
2013 - Villopoto
2014 - Roczen
2015 - Dungey
2016 - Roczen
2017 - Tomac
2018 - Tomac
2019 - Tomac
2020 - Osborne
2021 - Ferrandis
2022 - Tomac
2023 - Lawrence
2024 - Sexton :
$^1$Del 1972 al 2005 era el Campionat AMA de motocròs 250cc, MX del 2006 al 2008. :